বোম্বেতে তাদের দাম্পত্য-সংকট চরমে পৌঁছাল যখন অন্নপূর্ণা আবিষ্কার করলেন, নৃত্যশিল্পী কমলা শাস্ত্রীর সঙ্গে রবিশঙ্করের প্রেম চলছে। মর্মাহত অন্নপূর্ণা ছেলে শুভকে নিয়ে মাইহারে বাবার বাড়ি চলে যান। চিত্রপরিচালক অমিয় চক্রবর্তীর সঙ্গে কমলার বিয়ে হওয়ার পরই কেবল তিনি বোম্বেতে ফিরে আসেন। কিন্তু রবিশঙ্করের সঙ্গে তাঁর সম্পর্ক আর কখনো স্বাভাবিক হয়নি। ১৯৫৬ সালে দুই বছরের জন্য দূরে চলে যান তিনি। ১৯৬৭ সালে তাঁদের সম্পর্কের ইতি ঘটে।